Eesti Rahvakultuuri Keskus lükkab edasi kõik märtsi- ja aprillikuu koolitused
Palume jälgida Rahvakultuuri Keskuse kodulehte, kuhu jooksvalt lisame täiendavat infot
Valitsus kuulutas riigis välja eriolukorra seoses koroonaviiruse pandeemilise levikuga maailmas ja viiruse tõenäolise Eesti-sisese leviku laienemisega. Eriolukord kehtib 1. maini 2020, kui valitsus ei otsusta teisiti. Elukorralduse muutus puudutab ka kultuurielu, avalikke üritusi korraldada ei tohi.
Lähtuvalt sellest lükkab Rahvakultuuri Keskus edasi kõik korraldatavad üritused ja koolitused. Seega 1. maini ühtegi koolitust ega sündmust ei toimu. Kuna Rahvakultuuri Keskuse töötajad on viibinud erinevatel üritustel, koosolekutel ja koosviibimistel, siis lähtudes valitsuse soovitusest otsustas direktor Kalle Vister 16.-20. märtsini suunata kõik töötajad kaugtööle.
Valitsuse otsusega jäävad 1. maini külastajatele suletuks ka muuseumid ja kinod ning etendusasutused, ära jäävad spordisündmused, kontserdid ja konverentsid.
Ühtlasi palume jälgida Rahvakultuuri Keskuse kodulehte, kuhu jooksvalt lisame täiendavat infot.